CELEX: 32021R0252
Language: lt
Date: 2021-01-29 00:00:00
Title: Komisijos įgyvendinimo reglamentas (ES) 2021/252 2021 m. sausio 29 d. dėl Portugalijai skirtos europinių ančiuvių žvejybos kvotos sumažinimo atsižvelgiant į ankstesniais metais viršytą žvejybos kvotą

2021 2 19   
               
               
                  LT
               
               
                  Europos Sąjungos oficialusis leidinys
               
               
                  L 58/12
               
            
         KOMISIJOS ĮGYVENDINIMO REGLAMENTAS (ES) 2021/252
         2021 m. sausio 29 d.
         dėl Portugalijai skirtos europinių ančiuvių žvejybos kvotos sumažinimo atsižvelgiant į ankstesniais metais viršytą žvejybos kvotą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2 ir 3 dalis,
         kadangi:
         
                     (1)
                  
                  
                     europinių ančiuvių (Engraulis encrasicolus) žvejybos Tarptautinės jūrų tyrinėjimo tarybos (ICES) 9 ir 10 zonose ir Žvejybos rytų vidurio Atlante komiteto (CECAF) 34.1.1 rajono Sąjungos vandenyse (ANE/9/3411) kvotos laikotarpiui nuo 2019 m. liepos 1 d. iki 2020 m. birželio 30 d. nustatytos Tarybos reglamentu (ES) 2019/124 (2);
                  
               
                     (2)
                  
                  
                     europinių ančiuvių (Engraulis encrasicolus) žvejybos ICES 9 ir 10 zonose ir CECAF 34.1.1 rajono Sąjungos vandenyse (ANE/9/3411) kvotos laikotarpiui nuo 2020 m. liepos 1 d. iki 2021 m. birželio 30 d. nustatytos Tarybos reglamentu (ES) 2020/123 (3);
                  
               
                     (3)
                  
                  
                     remiantis Reglamento (EB) Nr. 1224/2009 105 straipsnio 1 dalimi, kai Komisija nustato, kad valstybė narė viršijo jai skirtas žvejybos kvotas, ji turi perviršį išskaityti iš būsimų tos valstybės narės žvejybos kvotų;
                  
               
                     (4)
                  
                  
                     Reglamento (EB) Nr. 1224/2009 105 straipsnio 2 ir 3 dalyse nustatyta, kad tas perviršis iš žvejybos kvotų turi būti išskaitomas kitais metais ar per kelerius ateinančius metus taikant atitinkamus tose dalyse nustatytus daugiklius;
                  
               
                     (5)
                  
                  
                     Portugalija viršijo europinių ančiuvių (Engraulis encrasicolus) žvejybos ICES 9 ir 10 zonose ir CECAF 34.1.1 rajono Sąjungos vandenyse (ANE/9/3411) kvotą, nustatytą laikotarpiui nuo 2019 m. liepos 1 d. iki 2020 m. birželio 30 d.;
                  
               
                     (6)
                  
                  
                     todėl Portugalijai skirtą peržvejotų išteklių kvotą, nustatytą laikotarpiui nuo 2020 m. liepos 1 d. iki 2021 m. birželio 30 d., ir prireikus jai skirtas vėlesnių metų tų išteklių žvejybos kvotas reikėtų atitinkamai sumažinti,
                  
               PRIĖMĖ ŠĮ REGLAMENTĄ:
         
            1 straipsnis
            Reglamente (ES) 2020/123 nustatyta Portugalijai skirta europinių ančiuvių (Engraulis encrasicolus) žvejybos Tarptautinės jūrų tyrinėjimo tarybos (ICES) 9 ir 10 zonose ir Žvejybos rytų vidurio Atlante komiteto (CECAF) 34.1.1 rajono Sąjungos vandenyse (ANE/9/3411) kvota, nustatyta laikotarpiui nuo 2020 m. liepos 1 d. iki 2021 m. birželio 30 d., sumažinama kaip nustatyta šio reglamento priede.
         
         
            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 343, 2009 12 22, p. 1.
         
            (2)  2019 m. sausio 30 d. Tarybos reglamentas (ES) 2019/124, kuriuo 2019 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 29, 2019 1 31, p. 1).
         
            (3)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
      
      
         
            PRIEDAS
            
                        Valstybė narė
                     
                     
                        Rūšies kodas
                     
                     
                        Rajono kodas
                     
                     
                        Rūšies pavadinimas
                     
                     
                        Rajono pavadinimas
                     
                     
                        Pradinė 2019 m. liepos 1 d.–2020 m. birželio 30 d. laikotarpio kvota (kilogramais)
                     
                     
                        2019 m. liepos 1 d.–2020 m. birželio 30 d. laikotarpiu leidžiamas iškrauti kiekis (bendras patikslintas kiekis kilogramais)  (1)
                        
                     
                     
                        2019 m. liepos 1 d.–2020 m. birželio 30 d. laikotarpio bendras laimikis (kilogramais)
                     
                     
                        Išnaudotas kvotos kiekis, palyginti su leidžiamu iškrauti kiekiu (%)
                     
                     
                        Žvejybos kvotos perviršis, palyginti su leidžiamu iškrauti kiekiu (kilogramais)
                     
                     
                        Daugiklis  (2)
                        
                     
                     
                        Papildomas daugiklis  (3)  (4)
                        
                     
                     
                        Išskaitytino kiekio likutis iš ankstesnių vienų ar kelerių metų  (5) (kilogramais)
                     
                     
                        2020 m. liepos 1 d.–2021 m. birželio 30 d. laikotarpiu taikytinas žvejybos kvotos sumažinimas (kilogramais)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Europiniai ančiuviai
                     
                     
                        ICES 9 ir 10 zonos; CECAF 34.1.1 rajono Sąjungos vandenys
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Valstybei narei pagal Reglamentą (ES) 2019/124 skirtos žvejybos kvotos, atsižvelgus į pasikeitimą žvejybos galimybėmis pagal Europos Parlamento ir Tarybos reglamento (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354 2013 12 28, p. 22) 16 straipsnio 8 dalį, kvotų perkėlimą iš 2018 į 2019 m. pagal Tarybos reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3) 4 straipsnio 2 dalį ir Reglamento (ES) Nr. 1380/2013 15 straipsnio 9 dalį ir žvejybos galimybių perskirstymą bei išskaitymus pagal 2009 m. lapkričio 20 d. Reglamento (EB) Nr. 1224/2009, nustatančio Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančio reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančio reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1) 37 ir 105 straipsnius.
            
               (2)  Kaip nustatyta Reglamento (EB) Nr. 1224/2009 105 straipsnio 2 dalyje. Visais atvejais, kai perviršis yra 100 tonų arba mažesnis, išskaitytinas kiekis turi būti lygus perviršiui, padaugintam iš 1,00.
            
               (3)  Kaip nustatyta Reglamento (EB) Nr. 1224/2009 105 straipsnio 3 dalyje, su sąlyga, kad perviršis yra didesnis nei 10 %.
            
               (4)  Raide A pažymima, kad taikytas papildomas 1,5 daugiklis, nes valstybė narė per pastaruosius 2 metus pakartotinai viršijo savo kvotą. Raidė C reiškia, kad taikytas papildomas 1,5 daugiklis, nes ištekliams taikomas daugiametis planas.
            
               (5)  Iš ankstesnių vienų ar kelerių metų likęs kiekis.